Ma ernstig beseer toe sy kind tydens plaasaanval beskerm | Maroela Media
Ma ernstig beseer toe sy kind tydens plaasaanval beskerm
Waarskuwing: Die foto onderaan die berig is grafies van aard en mag sensitiewe lesers ontstel.
'n Vrou is ernstig beseer nadat sy Maandagoggend haar dogter teen 'n aanvaller op 'n plaas buite Stanger in KwaZulu-Natal beskerm het.
Inligting oor die voorval is tans nog baie skraps.
Paul Herbst, woordvoerder van IPSS Medical Rescue, sê 'n enkele aanvaller gewapen met 'n mes het glo in die kombuis toegang tot die huis verkry. "Die ma het haarself voor die aanvaller in gegooi om haar kind te beskerm," het Herbst gesê.
"Die ma het ernstige beserings opgedoen, terwyl haar dogter daarin kon slaag om in die huis weg te kruip. Die dogter is ongedeerd."
Volgens Herbst het die aanvaller op die vlug geslaan toe die ma en haar dogter se gille die bure se aandag getrek het. Dit is nie in dié stadium duidelik of enigiets uit die huis gesteel is of wie almal ten tyde van die voorval in die huis was nie.
'n Woordvoerder vir die KwaZulu-Natalse polisie het die voorval aan Maroela Media bevestig, maar gesê polisiebeamptes is steeds op die toneel besig. Meer inligting sal later bekendgemaak word.
Die toneel in die kombuis waar die vrou aangeval is. Foto: IPSS Medical Rescue
In die nuus KwaZulu-Natal plaasaanvalle
Britse musikus in Durban-natuurreservaat vermoor
Argitekmoord: 'Dit wás 'n sluipmoord'
Gaan klop by Mnr Julius Malema se deur want die 28's het hom uit die tronk gepiemp ! Ondersoek HOM, Hy weet meer as wat Hy voorgee ???
Die regerende partb van die land maak eenvoudig of daar niks is om oor bekommerd te wees nie. Hier word meer mense in hierdie helhool daagliks doodgemaak as in n oorlog. Wat n absolute skande. Maar hulle bekommer hulle oor skurke wat in oorseese tronke sit. ☹dis al wat hulle bekommer. Dat die gemene boewe van hierdie samelewing gerieflik is.
Omns liberaliste sal dit nie tyoelaat nie want ons beskerm aanvallers, dis die polities korrekte ding om nie te dink aan die lot van die slagoffers nie maar net aan die vryheid van die aanvallers. Dis liberale waardes vir die wereld.
Agri Sa gaan seker se dit het nie gebeur nie.
Die dogter is fisies ongedeerd maar ek belowe sy het emosinele skade opgedoen. Mag sy daardie skade in oorwinnig omkeer en dit gebruik op 'n positiewe wyse op die dag van afrekening. Sterkte aan die gesin. What does not kills you makes you stronger !